བོད་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་རང་སྐྱོང་ལྗོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཀྲུའུ་རེན་བློ་བཟང་རྒྱལ་མཚན་གྱིས་བོད་ལྗོངས་འགྲེམས་ཚོགས་ནི་བོད་ལྗོངས་ཀྱི་སྒོ་དབྱེའི་ཆུ་ཚད་མཐོ་རུ་གཏོང་བ་དང་།ཀྲུང་དབྱང་དང་ལྗོངས་ཕྱི་ནང་གི་རིགས་ཁག་གི་ཁེ་ལས་དང་མཉམ་ལས་ལ་ཤུགས་སྣོན་རྒྱག་པ།ཁྱད་ལྡན་ལེགས་ཆའི་ཐོན་ལས་རྒྱ་སྟོབས་ཆེ་རུ་གཏོང་བ།ཐོན་ལས་ཀྱི་གྲུབ་ཆ་ལེགས་སྒྲིག་དང་དཔལ་འབྱོར་ཕྱོགས་སྒྱུར་རིམ་སྤོར་ལ་སྐུལ་འདེད་གཏོང་བའི་ལས་སྟེགས་གལ་ཆེན་ཞིག་རེད།དེ་རིང་མིང་རྟགས་བཀོད་པའི་མཉམ་ལས་རྣམ་གྲངས་ལས་རྒྱལ་སྲིད་སྤྱི་ཁྱབ་ཁང་གཞུང་རྒྱུ་ཨུ་ཡོན་ལྷན་ཁང་དང་རྒྱལ་ཡོངས་བཟོ་ཚོང་ལས་རིགས་མཉམ་འབྲེལ་ལྷན་ཚོགས་ཀྱིས་བོད་ཀྱི་ལས་དོན་ལ་ཚད་མཐོའི་མཐོང་ཆེན་དང་རྒྱབ་སྐྱོར་ཤུགས་ཆེན་གནང་བ་མཚོན་ལ།རྒྱ་ཆེའི་ཀྲུང་དབྱང་དང་ལྗོངས་ཕྱི་ནང་གི་རིགས་ཁག་གི་ཁེ་ལས་ཀྱིས་བོད་ཀྱི་འཛུགས་སྐྲུན་དང་འཕེལ་རྒྱས་ལ་ཞུགས་པའི་ལྷག་བསམ་ཟོལ་མེད་དང་དད་སེམས་བརྟན་པོའང་མཚོན་ཡོད།ང་ཚོས་བློ་རྒྱ་དེ་བས་ཆེ་བ་དང་།ཞབས་འདེགས་དེ་བས་ལེགས་པ།ཁོར་ཡུག་དེ་བས་ཡག་པ།བྱ་སྤྱོད་དེ་བས་ལྷག་བསམ་རྣམ་དག་བཅས་ཀྱི་སྒོ་ནས་ཕྱོགས་ཁག་གི་ཡིད་ཆེས་དང་རྒྱབ་སྐྱོར་ལ་དྲིན་ལན་འཇལ་བའི་ཁས་ལེན་བྱ་རྒྱུ་ཡིན།ང་ཚོས་མིང་རྟགས་བཀོད་པའི་རྣམ་གྲངས་ཚང་མརབརྒྱུད་རིམ་ཆ་ཚང་ཚབ་སྒྲུབ་དང་ཆེད་མངགས་ཞབས་འདེགསཞུ་རྒྱུ་དང་།མིང་རྟགས་བཀོད་པའི་རྣམ་གྲངས་ཚང་མར་རང་སྐྱོང་ལྗོངས་ཀྱིས་སྤྲོད་ཐུབ་པའི་གཟིགས་སྐྱོང་སྲིད་ཇུས་ཕྱོགས་ཡོངས་ནས་སྤྲོད་རྒྱུ།མིང་རྟགས་བཀོད་པའི་རྣམ་གྲངས་དོན་ཐོག་ཏུ་འཁྱོལ་བར་ནུས་ཤུགས་ཡོད་རྒུས་རྗེས་འདེད་དང་བརྒྱུད་རིམ་ཡོངས་རྗེས་སྙེག་བྱས་ཏེ་རྣམ་གྲངས་རེ་ལ་སྲིད་ཇུས་རེ་དང་གནད་དོན་རེ་ལ་གྲོས་བསྡུར་རེ་བྱ་རྒྱུ།མིང་རྟགས་བཀོད་པའི་རྣམ་གྲངས་དོན་འཁྱོལ་ལ་འཕྲད་པའི་དཀའ་ངལ་དང་གནད་དོན་དུས་ཐོག་ཏུ་ཐག་གཅོད་བྱས་ཏེ་སྔ་ཙམ་དོན་འཁྱོལ་དང་།སྔ་ཙམ་ལས་འགོ་འཛུགས་པ།སྔ་ཙམ་འཛུགས་སྐྲུན།སྔ་ཙམ་ཐོན་སྐྱེད།སྔ་ཙམ་ཕན་འབྲས་ཐོན་པ་བཅས་བྱ་རྒྱུ་ཡིན་ཞེས་བརྗོད་པ་རེད།